Amsawal, yeḥwaj tafat, am tecqqufin n umezgun iwakken ad siwḍen tiktiwin-nsen maca imsawaḍen ssawalen-d kan ayen i d-isqucḍen sɣur wiyaḍ rnu ɣer waya ssawalen-d kan i twaculin-nsen , s umata, ur yesɛi ara tazmert akken ad isnulfu tasiwelt, neṭṭalab ad aɣ-dssiwlen tamacahut i icebḥen, yezzuzunen, yesedhayen wid i aɣ-d-yezzin, mgal amsawal asudar ilaq ad yili acku yesɛa aṭas n tmussniwin , yezmer ad yeḥku akk leṣnaf n tmucuha siwa ssenf-agi n umeyyi, i yettuxeṣṣen i yiḍ, tafejrit d allal i d-yettarran imdanen ɣer tilawt mbaɛd yiwen yiḍ icebḥen yessewhamen i yeffɣen i tilawt. Di « tegnatin n yal ass » nettiḥwiǧ akk imsawalen ula d widak yellan d iḥeffaḍen acku tamacahut teskanay-d tilawt, tettmasi tudert n yimdanen n yal ass akked wassaɣen i ten-yezdin, tikwal timucuha-agi wezzilit, amsawal mačči mḥettem fell-as ad iqadar taɣessa n tmacahut, neɣ talɣiwin n tazwara d taggara, ɣef waya i yettwaqbal kter n uqdim-nni.